Ego Gothefridus dei gratia lingonensis episcopus, concordiam inter canonicos diuionenses et comiten Salcensem a me factum omnibus notifico, et ut in posterum melius teneatur sigilli mei mea inpressione confirmo. Concessit ipse comes canonicis percursum in nemoribus suis unius quadrige per totum annum, uel si mallent duarum quadrigarum per dimidium annum. Concessit quoque libere pasturam omnibus animalibus eorum necnon et asinis uille Aqueductus, quam rustici ipsius uille per consuetudinem reclamando conquisierant. Quod si animalia dampnum rusticis uille que dicitur Ventox inferrent, capitali tantum soluto dampnum restauraretur, nisi forte immissione et remoratione bestiarum dampnum sponte illatum probaretur. Si uero inde uel de qualibet alia re inter eos contentio oriretur, in loco qui utrarumque uillarum confinia diuidit placitarent. Canonici uero duabus tantum uicibus per annum eidem comiti cum diuioni ueniret et requireret panis et uini refectionem et equis annonam spoponderunt. Hec pactio facta est in uilla que Asnerias dicitur, presente Herberto abbate et Garnerio preposito, et Auyno de Beria, et Guillermo preposito. Affuit quoque Fulco archidiaconus et Girardus canonicus, et Galterius uentarius, et Natalis, Vido maior comitis. Hoc ipsum concesserunt Regina comitissa, et filii eius Girardus, Ebolus, Guillermus presentibus Gisleberto et Girardo canonicis et Girardo capellano de Salz, et Villermo fratre comitis, Rainaldo de Bit, Torino et cliente eius Petro, et Villermo filio Rebaldi de Caseto, Petrus Cinera, Stephanus maior de Acqueducto. Engarrannus, Constantius de Curia. Post hoc Guido primogenitus filius comitis, qui tunc Tilecastro donabitur, donum quod pater suus fecerat in manu Herberti abbatis laudauit. Cuius concessionis testes sunt Garnerius prepositus, Gislebertus canonicus, Iosbertus de Granceio, Odo de Eschereio.